cyanic-selkie/wikianc huggingface dataset:
Jens Book-Jenssen
1930-årene
Jens Book-Jenssen debuterte i 1933 på scenen på Det Nye Teater og på grammofon med «Ancora Bar». Med over 400 innspillinger for platrselskapet Iversen & Frogh på etiketten Columbia i perioden 1933–1945 ble han raskt den dominerende norske plateartisten. Gjennombruddet kom med en av de aller største slagerne i denne perioden, «Når lysene tennes der hjemme». Senere fulgte blant annet «Vi seiler mot lykken», «Det er sommerkveldens melodi», «En liten gylden ring» og «En liten hvit gardenia» i 1936, «Den gamle syren» i 1937, «De lyse netters melodi» i 1938, «Var det en drøm» i 1938 og «Alle går rundt og forelsker seg» i 1940.
Book-Jenssens gentlemannsaktige scenefremtoning var sterkt inspirert av Ernst Rolf, både når han var romantisk crooner i lett jazzifisert Bing Crosby-stil, når han sang sentimentale sanger om nordmenns liv på havet og om deres hjemlengsel, og når han fremførte feiende sjømannsvalser og Chat Noir-viser om Oslos fortreffeligheter. Han gjorde også rene jazzinnspillinger som «Lambeth Walk» i 1938 og «Alexander's Ragtime Band» i 1939.
1945–1958
Etter krigen signerte han kontrakt med plateselskapet Nera og etiketten Musica, og fikk flere storslagere som «Nordsjøen», «Gudskjelovkvelden» og «Aftenklokker» i 1948. Den første versjonen av «Når kastanjene blomstrer i Bygdø Allé» kom i 1950. Den sangen slo imidlertid ikke an før den ble utgitt på nytt i 1956 i Egil Monn-Iversens arrangement. I 1953 kom «Jacob Skjærsliper» og «En sjømanns brud». I denne perioden var også Book-Jenssen i USA, hvor han i løpet av ett døgn sang inn over 20 sanger. Der hilste han også på den unge Elvis Presley, som karakteriserte ham som Europas Bing Crosby. I 1953 ble Egil Monn-Iversen Book-Jenssens faste arrangør, og totalt gjorde Book’n i perioden på Nera (1946–1958) rundt 150 innspillinger. Blant disse er de mest kjente «Nordlandsnetter» fra 1952, «Det blir atter sol og sommer» fra 1954 og «Min barndoms hvite jul (White Christmas)» i 1956.
I 1958 skiftet han etikett til HMV. Han gjorde cirka 40 innspillinger for HMV, blant annet «Norge i rødt, hvitt og blått» i 1963.
Melodi Grand Prix 1960
Han deltok i semifinalen for den første norske finalen i Melodi Grand Prix 1960 med «Frøken Alfabet» (Ernst Aas/ Oddvar Eika) og «Det blir sol hvor vi seiler» (Magnar Skorgen/ Egil Hagen). «Frøken Alfabet» gikk videre til finalen der den endte sist, sunget av Per Müller. Jens Book-Jenssen spilte inn både «Frøken Alfabet» og «Det blir sol hvor vi seiler» med Willy Andresens orkester 29. februar 1960. De to innspillingene ble utgitt på singelen HMV 45-AL 6092.
Melodi Grand Prix 1963
I Melodi Grand Prix 1963 kom han på en andreplass med «Jakteskipperen» (Rolf Hansen/ Bernt Berggren) og på en tredjeplass med «Vi slentret (langs en vårlig sti)» (Lars Chr. Sande). Disse to sangene spilte han inn med Carsten Kloumans orkester 11. februar 1963. De ble utgitt på singelen His Master's Voice AL 6113.
1968–1978
I 1968 kom singelen «Vi gratulerer (Congratulations)» med tekst av Juul Hansen.
For å innvie datidens mest moderne platestudio kontaktet plateselskapet Talent Jens Book-Jenssen i 1975, og resultatet ble en dobbelt-LP med 20 innspillinger i en alder av 65 år, med Book-Jenssens egen «Det går ingen veier tilbake» som tittelspor og mange av de gamle slagerne i nyinnspillinger. Denne platen bidro til at Book’n ble kåret til Tidenes nordiske grammofonartist i 1978, som ble overrakt av Bing Crosby på Momarkedet.
1985-2007
I 1985, i en alder av 75 år, leverte Book’n kanskje en av sine aller største slagere «Det er lov å være bli'», med tekst av Book-Jenssen selv og musikk av Nick Borgen, produsert av Borgen og Arve Sigvaldsen. Det ble også bok, lydbok og flere samleplater.
Påls briller
Påls briller er et norsk filmprogram med Pål Bang-Hansen som gikk på NRK2 fra 1997 til 1998. Programmet omhandlet aktuelle filmer, filmfestivaler og norsk filmproduksjon.
Jens Book-Jenssen
1985-2007
Jens Book-Jenssen er norgeshistoriens suverent mest solgte plateartist og hans aktive karriere strakk seg over mer enn 60 år.
Påls briller
Programmet hadde et seertall på mellom 50 000 og 60 000.
Jens Book-Jenssen
1985-2007
I 2007 var Book'n igjen aktuell med nytt album. Det bar tittelen Et vennlig ord og inneholdt helt nye produksjoner. Innspillingen av Et vennlig ord var et resultat av et samarbeid mellom NRK, Talent og plateselskapet Carambole Records. Albumet har 21 spor, alle produsert i 2007, der tidligere ubenyttede arkivopptak av Book-Jenssen har blitt supplert med nyinnspilte lydspor i nye arrangementer. I tillegg bidrar fem gjesteartister; Kirsti Sparboe med «Nordlandsnetter», Ørnulf Holthe med «En liten gylden ring», Bjøro Håland med «Når lysene tennes der hjemme», Stein og Martin Ingebrigtsen med «Hvite måke» samt Ellen Nikolaysen og Ørnulf Holthe i duett på Bookn's egen «Det går ingen veier tilbake».
Pseudonym
Book-Jenssen skrev sangtekster under pseudonymet Peter Coob (etter hans mellomnavn Peter og Book – sistnevnte ord med bokstavene i omvendt rekkefølge og med C istedenfor K). Han ville at folk skulle tro at det var en engelskmann som hadde laget dem. Sangen «Julaften ved roret», som han sang inn på plate i 1937, er en av hans tekster; melodien er komponert av Sven Runö.
Alt for Egil
Alt for Egil er en norsk film fra 2004 regissert av Tore Rygh.
Filmen hadde premiere den 20. august 2004. Filmen kan kalles en musikalsk komedie.
Handlingen
Filmen starter med at Egil (Kristoffer Joner) henter den mentalt tilbakestående Jan-Ove (Trond Høvik) på verkstedet for psykisk utviklingshemmede. De skal dra opp i slalåmbakken. Når de har kommet opp, spent på seg skiene, er de endelig klare. Da møter de slalåmens første utfordring: nemlig å ta heisen. De prøver lenge og vel, men til slutt får de hjelp av ei søt, ung vegetarianer kalt Anette (Nina Ellen Ødegård). De begynner å kjøre. Til slutt kjører de så fort at Egil ikke klarer å stoppe, han kjører rett på Anette. Et helikopter kommer med en litt mindre erfaren pilot (Morten Abel). Når Anette kommer hjem ifra sykehuset, drar Egil og Jan-Ove til henne med pizza fra der Egil jobber. Etter mye om og, men blir de kjærester, og drar på båttur med noen venner. Her erkjenner Egil hva som skjedde i slalåmbakken, men det var for sent. Anette drar hjem, møkkalei alt som heter kjæreste. Idet Egil prøver å ta sitt eget liv sammen med moren (Sally Nilsson), dukker plutselig Anette opp. Hun begynner å synge en sang, dette får Egil til å angre. Han blir heller hos Anette.
Musikk
Filmmusikken ble også gitt ut som eget album.
Georgij Kolnotsjenko
Georgij Vasiljevitsj Kolnotsjenko, (belarusisk: Георгі Васілевіч Каӆьначанка - Georgij Vaslijevitsj Kolnootsjanka,   (russisk: Георгий Васильевич Колноотченко født 7. mai 1959) er en belarusisk diskoskaster som representerte Sovjetunionen. Hans fremte meritt er sølvmedaljen fra EM 1986 i Stuttgart. Kolnotsjenko har en personlig rekord på 69,44 m, fra Indianapolis, USA, 3. juli 1982.
Badische Staatseisenbahnen
Badische Staatseisenbahnen var statsjernbanene i det tyske storhertugdømmet Baden.
I 1835 oppstod de første planer om en jernbane mellom Mannheim og Basel og året etter ble det nedsatt en kommisjon for å utarbeide lovrammene for de badiske statsbanene. I 1840 ble den første 18,5 km lange strekningen fra Mannheim til Heidelberg åpnet. Den ble i 1843 forlenget til Karlsruhe, 1844 til Offenburg, 1845 til Freiburg im Breisgau og 1848 til Efringen-Kirchen ved den sveitsiske grensen ved Basel.
De badiske statsbanene ble slått sammen med statsbanene i de andre tyske forbundsstatene i 1920 til Deutsche Reichsbahn.
El Paso County
El Paso County er navnet på to fylker i USA:
Metaphileurus
Metaphileurus er en slekt av biller som hører til gruppen hornbiller i familien skarabider (Scarabaeidae).
Utbredelse
Gruppen er utbredt i Sør-Amerika.
Per Ivar Martinsen
Per Ivar Martinsen (født 1964), lyriker og gjendikter, musiker og tekstforfatter.
Utgivelser av poesi, gjendiktning/oversettelse, lyrikk til plateutgivelser, tekst for kortfilm etc.
Foredrag og skrivekurs for Den Kulturelle Skolesekken (DKS) og Norsk Forfattersentrum (NF).
Musikkutgivelser
Singler & samleplater
Bayerische Zugspitzbahn
Bayerische Zugspitzbahn er en tannstangbane med sporvidde 1000 mm som går fra Garmisch-Partenkirchen opp til Zugspitze i den tyske delstaten Bayern. Den ble bygget mellom 1928 og 1930. Banen drives av Bayerische Zugspitzbahn Bergbahn AG.
Reynoldstall
Reynolds konstant eller et reynoldstall er den vanligst forekommende dimensjonsløse størrelsen innen strømningsmekanikken, og beskriver om fluiden strømmer laminært eller turbulent. Den kan også ses på som et dimensjonsløst mål på viskositeten og skrives som:
Ved rørstrømning (strømning i et rør) inntreffer endringen når reynoldstallet, Re, nærmer seg 2,300. Under denne verdien regnes væsken å strømme laminært, og over 2,300 turbulent. Reynolds tall kan sees som forholdet mellom treghetskrefter og friksjonskrefter. Ved turbulent strømning dominerer treghetskreftene.
For vind som strømmer mot utsiden av et rør brukes reynoldstallet til å forutsi når en får virvelinduserte tverrsvingninger.
Reynoldstall er oppkalt etter Osborne Reynolds som fremsatte begrepet i 1883.
Miami County
Se også Miami-Dade County i Florida
Vaclovas Kidikas
Vaclavas Kidykas (født 17. oktober 1961 i Klaipeda) er en litauisk diskoskaster som representerte Sovjetunionen.
Hans fremste meritt er bronsemedaljen fra EM 1986 i Stuttgart. Kidykas har en personlig rekord på 68,44 m fra Sotsji, 1. juni 1988.
Veríssimo
Veríssimo er en kommune i delstaten Minas Gerais i sørøstregionen av Brasil.
Åge
Åge og Aage er opprinnelig danske mannsnavn avledet av det norrøne navnet Áki, som er en kjæleform av *anu R , «far». Aki er en gammeldansk form av navnet.
Utbredelse
I Danmark var Aage et svært populært navn på guttebarn født på første halvdel av 1900-tallet.
Kjente personer med navnet
Personene i listen er ordnet kronologisk etter fødselsår.
Vermelho Novo
Vermelho Novo er en kommune i delstaten Minas Gerais i sørøstregionen av Brasil.
Einar Aas (forretningsmann)
Biografi
Aas ble uteksaminert fra Norges handelshøyskole i 1994. Han arbeidet deretter som risiko-manager i Interkraft og Agder Energi. Da denne la ned kraft-tradingen i Arendal etablerte han i 2001 sammen med familien krafthandel i et eget selskap med navnet Kraftinvest. I de etterfølgende årene tjente Aas mange hundre millioner på handel med kraftderivater. I 2005 oppløste han også selskapet Kraftinvest og fortsatte krafthandel for egen konto.
Einar Aas har også investert i prosjekter utenfor kraftmarkedet; 115 millioner kroner i Viking Heat Engines, 75 millioner kroner i oljeselskapet Skagen44 og 200 millioner i KLP Fondsforvaltning. Aas har også investert rundt 100 millioner kroner i et boligprosjekt i Marbella i Spania. Siden 2004 har Aas kjøpt eiendom for 140 millioner kroner i Norge; to leiligheter på Tjuvholmen i Oslo for totalt 40 millioner kroner og flere eiendommer ved Grimstad.
Aas sponser Fotballklubben Jerv med betydelige beløp.
I september 2018 tapte Aas minst 1,3 milliarder kroner på kraftmarkedet og gikk nesten personlig konkurs.
Håkan Hardenberger
Ulf Håkan Hardenberger (født 27. oktober 1961) er en svensk trompetist.
Hardenberger studerte ved Bo Nilsson i Malmö, senere ved konservatoriet i Paris hos Pierre Thibaud, og i Los Angeles med Thomas Stevens. Han er professor ved konservatoriet i Malmö og Royal Northern College of Music i Manchester. Hardenberger regnes som en av verdens aller fremste trompetsolister.
Boris Gelfand
Boris Gelfand (født 24. juni 1968) er en av verdens fremste sjakkspillere. Han er født i Hviterussland, men bor nå i Israel. FIDEs ratingliste for oktober 2008 viser en rating på 2809, som tilsvarer en andreplass på listen.
I 1988 delte han seieren i verdensmesterskapet for juniorer med Peter Leko i Året etter fikk han stormestertittelen.
I 2012 var han tittelutfordrer i VM-matchen mot regjerende verdensmester Viswanathan Anand etter at han vant kandidatturneringen i 2011. VM-matchen endte 6–6 etter de ordinære partiene, hvorpå Anand vant på tie-break med 2,5–1,5.
Juris Tone
Juris Tone (født 26. mai 1961 i Riga), sovjetisk bobkjører som deltok i de olympiske vinterleker 1988 i Calgary.
Tone vant en olympisk bronsemedalje i bobsleigh under vinter-OL 1988 i Calgary. Han var med på det sovjetiske laget som kom på tredjeplass i firerbob bak Sveits og Øst-Tyskland. De andre på laget var Jānis Ķipurs, Guntis Osis og Vladimir Koslov.
Microphileurus
Microphileurus er en slekt av biller som hører til gruppen hornbiller i familien skarabider (Scarabaeidae).
Utbredelse
Gruppen er utbredt i Sør-Amerika.
Laugarvatn
Laugarvatn er en innsjø sørvest på Island. Den er litt mindre enn nabovatnet, Apavatn, som ligger like sør for Laugarvatn. Laugarvatn har et areal på litt over 2 km².
Vannet ligger ved en populær turiststi, Den gyldne sirkelen. Om en vil gå fra Þingvellir til Haukadalur kan en følge en sti gjennom et flott vulkanlandskap og langs Laugarvatn.
Dennis Wilcock
Dennis «Den» Wilcock var vokalist i det britiske heavy metal-bandet Iron Maiden i perioden 1976 til 1977. Han hadde tidligere vært vokalist i Smiler, det samme bandet som grunnleggeren av Iron Maiden, Steve Harris, også hadde vært medlem av.
Wilcock var grunnen til at gitarist Dave Murray i en kort tid sluttet i Iron Maiden. Wilcock og Murray hadde en krangel etter en konsert i begynnelsen av 1977, og resulterte i at Wilcock ga Murray «en på tygga». Murray forlot bandet og begynte i barndomsvennen Adrian Smiths band Urchin.
I midten av 1977 fant imidlertid Wilcock at han hadde fått nok av Iron Maiden, og sluttet like før en konsert. Dette førte til en lengre periode hvor Iron Maiden nesten ikke hadde medlemmer i det hele tatt, før Dave Murray m.fl. sluttet seg til bandet igjen i midten av 1978.
Eksterne lenker
Dennis Wilcock Tidigare medlemmar i Iron Maiden
Vespasiano
Vespasiano er en kommune i delstaten Minas Gerais i sørøstregionen av Brasil.
Varjag
Varjag (ukrainsk og russisk: Варяги, Varjahy / Varjagi) er gammelslavisk betegnelse på norrøne menn (vikinger) i østerled mens væring er den tilsvarende norrøne betegnelsen. Antagelig er både varjag og væring beslektet.
Opprinnelsen til varjag er noe uklart, men det kan komme fra det norrøne ordet var som har med troskap å gjøre. Varjag kan da opprinnelig ha betydd «de edsvorne» eller «de som sverger troskap». For slaverne kan ordet ha bli dannet for de norrøne menn som hadde avlagt troskapsed til en høvding. Deretter har navnet blitt overført til norrøne menn i alminnelighet. Tilsvarende kom ordet væring til å bli et begrep for de norrøne menn som tjenestegjorde i den bysantinske keiserens livvakt.
Varjagere nevnes i Nestorkrøniken som det folk som bodde bortenfor «Det varjagiske havet», det vil si Østersjøen. De hadde siden år 850 krevd skatt av slaviske og finske folkegrupper. I henhold til krøniken (kapittel XV) omfattet varjager flere stammer eller folkegrupper hvor rusere, sveaere (svensker), nordmenn, angliere (angelsaksere) og gotere (fra Gotland) oppregnes.
Romeriksgutta
Romeriksgutta var i mer en 20 år et kjent ensemble i radio og på grammofonplater. Ensemblet ble startet i 1936 av pianisten Georg Larsen og trekkspilleren Arthur Aas. Kort tid etter starten debuterte de i radioen, og i 1938 kom de første grammofoninnspillingene. I årene etter krigen var ensemblets medlemmer fiolinisten Erling Alfred Westli, trekkspilleren Arthur Aas, bassisten Einar Hoff, gitaristen Herman Bergerud og pianisten Knut Westby. Besetningen skiftet noe gjennom årene, og ensemblets popularitet var stor blant tilhengere av den lette og muntre musikkgenren. Platedebuten for Columbia var «Gammel vals fra Romerike». I perioden 1938–52 spilte de inn 33 melodier for Columbia, mange av dem komponert av Knut Westby.
Douglas County (Colorado)
Douglas County er et fylke i den amerikanske delstaten Colorado. Det ligger i de sentrale delene av staten og det grenser mot Jefferson County i nord, Arapahoe County i nordøst, Elbert County i øst, El Paso County i sørøst og mot Teller County i sør.
Douglas Countys totale areal er 2,182.71 km² hvorav 6,84 km² er vann. Ved folketellingen i 2010 hadde fylket 285,465 innbyggere og administrasjonssenteret ligger i byen Castle Rock og fylkets største by er Aurora.
Historie
Fylket ble grunnlagt i 1861 og er et av de opprinnelig sytten fylkene i Colorado. Det fått sitt navn etter Stephen A. Douglas som døde samme år som fylket ble dannet.
Edvard Schønberg
Edvard Schønberg (født 30. desember 1831 i Arendal, død 14. juni 1905 i Kristiania) var en norsk lege og professor i medisin.
Etter å ha vært mangeårig ekspedisjonssjef i medisinalstyrelsen ble han i 1875 professor i medisin og i 1900 ordfører i den rettsmedisinske kommisjonen. Han skrev en Lærebog i den operative fødselshjælp (1899), ga en oversikt over 1800-tallets norske medisinske litteratur i Henrik Jægers Illustreret norsk literaturhistorie, og utga i 1903 en Medicinens historie.
Team Ragde Charge
Team Ragde Charge, inntil 2021 Team Ragde Eiendom, inntil 2018 Team Santander, inntil 2014 Team Centric og inntil 2013 Team Xtra personell, er Norges første private, profesjonelle langrennslag. De deltar først og fremst i langløpscupen Ski Classics.
Edvard Schønberg
Han var gift med Olivia Christiane Antoinette Fangen (1838–1913), prestedatter fra Biri, og i vennekretsen som frekventerte leiligheten i Akersgaten 35 var også Henrik Ibsen med frue. Blant deres barn finner man
Team Ragde Charge
Jørgen Aukland, Jens Eriksson, Laila Kveli, Johan Olsson, Justyna Kowalczyk, Jerry Ahrlin (til 2015), Øyvind Moen Fjeld, Kari Vikhagen Gjeitnes, Tord Asle Gjerdalen, Emilie Fleten, Thea Krokan Murud og Petter Eliassen har gått for laget tidligere.
Laget vant i 2011/2012 sesongen Ski Classics lagkonkurransen sammenlagt, samt at teamets utøver Anders Aukland vant cupen sammenlagt individuelt. Laila Kveli, som var lagets eneste kvinnelige medlem den sesongen, kom på 6.-plass sammenlagt.
Laget vant og i 2010/2011 sesongen Ski Classics lagkonkurransen sammenlagt, men da ble lagets beste utøver sammenlagt Anders Aukland på tredjeplass sammenlagt individuelt. Laila Kveli kom på 5.-plass i damenes sammenlagtkonkurranse, mens Sara Svendsen ble teamets beste kvinne på 4.-plass sammenlagt.
Sesongen 2017/18 bestod laget av Anders Aukland, Tord Asle Gjerdalen, Andreas Nygaard, Øyvind Moen Fjeld, Oskar Kardin og Kari Vikhagen Gjeitnes. I sesongen 2018/19 bestod laget av Anders Aukland, Tord Asle Gjerdalen, Andreas Nygaard, Oskar Kardin, Øyvind Moen Fjeld, Joar Thele og Kari Vikhagen Gjeitnes.
Sesongen 2019/20 bestod laget av Anders Aukland, Petter Eliassen, Andreas Nygaard, Oskar Kardin, Anders Aukland, Joar Thele, Tord Asle Gjerdalen, Emilie Fleten og Thea Krokan Murud med Jørgen Aukland som manager og Magnar Dalen som sportsdirektør.
Sesongen 2020/21 bestod laget av Anders Aukland, Andreas Nygaard, Petter Eliassen, Oskar Kardin, Joar Thele, Karstein Johaug, Marit Bjørgen, Anikken Gjerde Alnes og Therese Johaug.
Vieiras
Vieiras er en kommune i delstaten Minas Gerais i sørøstregionen av Brasil.
Grease (film)
Grease er en amerikansk romantisk musikalkomedie fra 1978, i regi av Randal Kleiser. Manus er skrevet av Bronte Woodard og Allan Carr, basert på musikalen med samme tittel, skrevet av Jim Jacobs og Warren Casey. Det amerikanske filminstituttet (AFI) har kåret filmen til tidenes 97. beste kjærlighetsfilm fra USA og tidenes 20. beste filmmusikal fra USA.
Handling
Danny Zuko og Sandy Olsson møtes en sommer i USA, men etter sommerferien skal Sandy reise til Australia.
Det viser seg ved skolestart at Sandy ikke flytter allikevel. Da de møter hverandre oppfører ikke Danny seg som han gjorde i sommerferien. Grunnen er statusen overfor vennene hans. Sandy er skoleflink, mens Danny tilhører den gjengen som røyker og skulker timer hver dag. Vennene deres mener de er for forskjellige, og at en av dem må forandres, hvis de vil være sammen.
Jannike Kruse
Jannike Kruse Jåtog (født 16. juni 1975) er en norsk sanger og skuespiller.
Utdannelse
Hun gikk på Foss videregående skole og er utdannet ved Norges musikkhøgskole og Teaterhøgskolen i Göteborg).
Kunstnerisk virke
Hun har medvirket i flere TV-serier og noen filmer. Hun har også lagt stemme på (dubbet) en rekke rollefigurer i norske versjoner av utenlandske animasjonsfilmer.
Sangkarriere
Som sanger har hun opptrådt med flere store orkestre og kor, i inn- og utland. Hun debuterte som plateartist med soloplaten Jannike Kruse – Med Andre Ord våren 2009. I mai 2012 var Kruse vokalsolist i forestillingene til Norsk Militær Tattoo i Oslo Spektrum, en redigert versjon av forestillingene ble senere sendt på NRK 1.
Fjernsyn og film
I desember 2001 sendte TVNorge sin julekalenderserien Nissene på låven for første gang, med Jannike Kruse i rollen som realityshow-deltageren «Marthe».
Kruse spilte en mindre rolle i TV-serien Det var en gang et eventyr, som ble sendt våren 2008 på NRK1. I i samme periode var hun engasjert av Nordisk Film under innspilling av serien om Unni Lindells bøker om Cato Isaksen, der hun har en fast rolle som «Randi Johansen».
I 2012 og 2013 spilte hun en av de tre hovedrollene i TV-serien Hjem på NRK.
Familie
Kruse er søster av Anine og Benedikte Kruse, som begge er med i vokalgruppen Pitsj. Hun er datter av Bjørn Kruse og Gro Shetelig Kruse.
High Water (For Charley Patton)
«High Water (For Charley Patton)» er en sang av Bob Dylan, utgitt på hans 31. studioalbum "Love and Theft" i 2001. Sangen tar tittlen sin fra Charley Patton-sangen "High Water Everywhere", som er en av de mange sangene basert på Louisiana floden i 1927. Andre sanger om denne hendelsen er Memphis Minnie's "When the Levee Breaks" (senere spilt inn av Led Zeppelin), og Randy Newman's Louisiana 1927.
Sangen siterer to klassiske amerikanske sanger direkte i de to siste versene, først den tradisjonelle balladen "The Cuckoo" med linjen:
"The cuckoo is a pretty bird
She warbles as she flies."
Såvel som Robert Johnson's "Dust My Broom" med linjen:
"I'm getting up in the morning
I believe I'll dust my broom."
Per Knutsen
Per Knutsen (født 4. august 1951 på Hamarøy i Nordland, død 19. august 2022 i Bergen ) var en norsk forfatter og dramatiker.
Han skrev flere romaner og skuespill, både for barn, ungdom og voksne. Wam & Vennerød-filmene Lakki og Sebastian er basert på Knutsens romaner Gutten som kunne fly og Svart Cayal.
Unni Lund
Unni Lund (født 15. juli 1914 i Sandefjord, død 7. september 2007 i Bærum) var en norsk kunstmaler.
Lund var utdanna ved Statens håndverks- og kunstindustriskole og Statens kunstakademi i Oslo, samt ved Konsthögskolan i Stockholm.
Hun hadde utsmykningsoppdrag ved Tveita skole (glassmosaikk) og Stig skole (kobber og glass) i Oslo, ved Hotell Sheraton (relieff) i Bærum og ved Anders Jahres fabrikker.
Lund hadde tallrike utstillinger, både separat og som medlem av gruppa De grå pantere. Hun var aktiv som maler heilt opp i en alder av 92 år.
Arbeider av henne er kjøpt inn av blant annet Nasjonalgalleriet, Riksgalleriet, Norsk kulturråd og Stockholm by.
Magne Lindholm
Magne Benedikt Lindholm (født 25. mai 1945) er en norsk skuespiller. Han er kjent som stemmen til Tussi fra filmen om Ole Brumm.
Dennis (navn)
Dennis er et opprinnelig engelsk mannsnavn dannet som en engelsk form av Dionysius, den latinske formen av det greske navnet Dionysos, som er dannet av dio, «av gudene», og Nysa, et mytologisk stedsnavn. Dionysos er det greske vinguden.
Magne Lindholm
Lindholm ble utdannet i operaklassen ved Statens Teaterhøgskole og var ansatt ved Det Norske Teatret fra 1971 til 2010.
Dennis (navn)
Dennis har finlandssvensk navnedag 5. mai og svensk navnedag 7. august.
Utbredelse
Dennis var et populært navn i USA fra 1940-årene til 1960-årene.
I Sverige har Dennis vært et populært navn siden 1980-årene.
Kjente personer med navnet
Personene i listen er ordnet kronologisk etter fødselsår.
James Lin Bingliang
James Lin Bingliang (født i mai 1913 i Kina, død 25. mai 2001 i Guangzhou) var myndighetsutnevnt, katolsk biskop i erkebispedømmet Guangzhou i provinsen Guangdong i Folkerepublikken Kina.
Han ble presteviet i 1941, og virket i menigheter, leprosarier og et psykiatrisk sykehus i Guangzhou. Han ble vikar (sogneprest) for katedralmenigheten i 1982.
I februar 1990 ble han nominert til koadjutorbiskop for Guangzhou. Men den myndighetsutnevne biskop Joseph Ye Yinyun avgikk med døden i mars samme år. Dermerd ble prosessen begynt på nytt. Fader Lin ble så raskt bispeutnevnt på nytt, uten pavelig mandat, den 16. april 1990, og ble bispeviet den 6. mai 1990 av biskop Joseph Zong Huaide av Jinan. Hans biskopelige myndighet ble i stillhet legitimert kirkerettslig av pave Johannes Paul II i 1998.
I 1992 starten han det gamle juniorseminaret i Guangzhou igjen i sakristiet i katedralen. Sammen år bygde han et katolsk ossuarium på en høyde i Yushatan i storbyens utkant. Påsken 1993 innførte han messen etter Annet vatikankonsils liturgireform i sitt bispedømme – først i katedralen. Han opprettet også et lite gamlehjem ved den katolske kirken på Shamian i Guangzhou. Utbygninger på det som var igjen av katedralområdet førte til bedre plass til den nå blomstrende nonneordenen i bispedømmet.
Mark Rutte
Han er også leder i Volkspartij voor Vrijheid en Democratie (VVD/Folkeparti for frihet og demokrati), og han har hatt dette vervet siden den 29. juni 2006. Før han ble statsminister var han statssekretær for sosial- og arbeidsspørsmål 2002–2004, statssekretær for utdannelse, kultur og forskning 2004–2006 og partiets fraksjonsleder i parlamentet 2006–2010.
Bakgrunn
Mark Rutte kommer fra en kristen familie i Haag. Han er ugift og tilhører den protestantiske kirke i Nederland. Rutte var gymnasiast og spesialiserte seg på kunstfag 1979–1985. Skjønt hans opprinnelige ambisjon var å studere ved et musikkonservatorium og bli konsertpianist, begynte han å studere historie ved Universitetet i Leiden, hvor han tok mastergrad i 1992.
Politisk arbeid
Ifølge meningsmålinger i mai 2010 var VVD under Rutte det sterkeste partiet, med 36 (av 150) seter i underhuset, større enn sosialdemokratene. De liberales vekst ble først og fremst begrunnet med kristen-demokratenes fall (de fikk bare 21 seter i spørreundersøkelsen).
Albert Ellefsen
Albert Ólavur Ellefsen (født 22. september 1959 i Miðvágur) er en færøysk forretningsmann og politiker (Ff.).
Mark Rutte
Politisk arbeid
Valget 9. juni 2010 gav VVD 31 seter, noe som gjorde dem til Nederlands største parti, etterfulgt av sosialdemokratene. Dette var ikke deres beste valg noensinne, men dog første gang de størst blant partiene, mest på grunn av sosialdemokratenes tap.
Albert Ellefsen
Etter flere år i farens handels- og rederivirksomhet arbeidet han for fiskesalgssamvirket Føroya Fiskasøla 1981–1988 og Føroya Banki 1986–1987. Han var økonomisjef hos vindusfabrikanten Føroya Gluggi 1988–1989. I 1989 ble han finansdirektør ved fiskemottaket og rederiet Snarfrost i Sandavágur, som ble med på en gjeldssaneringsordning under bankkrisen og gikk inn i Føroya Fiskavirking. Deretter var han salgsleder i Sandoy Seafood i 2004, finansdirektør i Faroe Finance 2004–2007 og finansdirektør ved forskningsinstituttet Havstovan i 2008. Fra 2014 er han finansdirektør ved maskinforretningen Petur Larsen i Fuglafjørður.
Mark Rutte
Statsminister
Rutte har vært statsminister siden 14. oktober 2010, med stadig skiftende parlamentarisk grunnlag, i regjeringer med arbeiderpartiet Partij van de Arbeid og sentrumspartiene Christen-Democratisch Appèl og Democraten 66. Fra 2010 til 2012 søkte Ruttes regjering støtte i parlamentet fra høyrepopulistiske Partij voor de Vrijheid, uten at disse fikk ministerposter. I 2014 måtte Ruttes regjering håndtere etterspillet av Malaysia Airlines Flight 17, hvor nærmere 200 nederlandske statsborgere omkom etter at et passasjerfly ble skutt ned av luftvernmissiler over Donbass. Nederland krevde overfor Russland at en internasjonal domstol måtte opprettes for å dømme de ansvarlige for ulykken.
Mictophileurus
Mictophileurus er en slekt av biller som hører til gruppen hornbiller i familien skarabider (Scarabaeidae).
Albert Ellefsen
Ellefsen har vært medlem av kommunestyret i Vágar siden 2009, og satt som kommunens første borgermester 2009–2012. Han var lagtingskandidat for Fólkaflokkurin i 1994 og 2011.
Mark Rutte
Politiske standpunkter
I 2008 sa Rutte i et intervju at Nederland måtte komme seg bort fra «middelmådighetens terror»:
Mictophileurus
Utbredelse
Gruppen er utbredt i Sør-Amerika.
Mark Rutte
Politiske standpunkter
Samtidig ga han uttrykk for at utlendinger bør settes krav til. Man må ha mot til å si: „dette fundamentet for sivilisasjon, dette språket, denne grunnloven og vårt fedrelands historie, er vårt!“
Albert Ellefsen
Ellefsen har vært aktiv i idretten, og han har blitt færøysk mester i fotball to ganger med Havnar Bóltfelag som hjelpetrener. Senere har han også vært hovedtrener på laget. Han var den første formannen i fotballklubben FS Vágar fra 1993.
Mark Rutte
Politiske standpunkter
I mai 2009 mente Rutte at Holocaustbenektelse ikke lenger burde være straffbart, nettopp for å støtte opp under ytringsfriheten. Han hadde lenge ment at forbudet hadde vært «litt pussig». Han ble kritisert for denne uttalelsen, både innenfor og utenfor partiet.
Albert Ellefsen
Albert Ellefsen er sønnesønn av lagtingsmann Sámal Ellefsen.
Virgem da Lapa
Virgem da Lapa er en kommune i delstaten Minas Gerais i sørøstregionen av Brasil.
Chironinae
Chironinae er en gruppe av biller som hører til familien skarabider (Scarabaeidae).
Utseende
Middelsstore, sylindriske, svarte, blanke skarabider. Overflatisk ligner de sterkt på valsehjorter i slekten Sinodendron, men er ikke beslektet med disse. Kroppen er avlang og sylindrisk, spredt og grovt punktert. Hannen har et kort horn på hodet og et framspring på pronotum. Antennene er korte, med en spredt, tre-leddet klubbe ytterst. Beina er nokså korte, leggene med fine pigger på yttersiden.
Utbredelse
Gruppen forekommer i Afrika og Sørøst-Asia.
Potchefstroom
Potchefstroom (tidligere kalt Vrijburg eller Vryburg), er en by i provinsen Bokone Bophirima nord i Sør-Afrika, ved elven Mooi, en bielv til Vaal. Den har 124 352 innbyggere (2007). Kommunen har et areal på 2 573 km². Den viktigste næringsveien er husdyrhold av storfe for kjøttproduksjon. Byen er også et viktig akademisk senter, blant annet som det største studiestedet for North-West University.
Første boerkrig startet 16. desember 1880, da boere avfyrte skudd mot den britiske garnisonen ved Potchefstroom, som forble under beleiring til krigen sluttet i mars året etter. Kommunestyret har ønsket å omdøpe Potchefstroom til Tlokwe, men mange innbyggere er imot forslaget.
Huadong
Huadong (kinesisk forkortelse, kinesisk: 华东, pinyin: Huádōng) er en kinesisk betegnelse for de følgende østlige administrasjonsenheter på provinsnivå i Kina:
Mitsubishi A7M Reppu
Mitsubishi A7M Reppu var et japansk jagerfly utviklet for å erstatte A6M Rei-sen.
De første to prototypene fløy under betegnelsen A7M1 med en Nakajima NK9K motor med en ytelse på 2 000 hk. En tredje prototype ble utstyrt med en Mitsubishi MK9A med en ytelse på 2 200 hk og fikk betegnelsen A7M2. Ytterligere seks A7M2 prototyper og ett produksjonseksemplar rakk å bli bygget før slutten på den andre verdenskrig satte en stopper for videre utvikling og produksjon.
Rowen Fernández
Rowen Fernández (født 28. februar 1978 i Springs, Gauteng) er en sørafrikansk fotballspiller, som spiller målvakt for Arminia Bielefeld i den tyske 2. Bundesliga og for det sørafrikanske landslaget. Han er kjent for sin evne til å redde straffer og for sine presise utspark fra mål.
Keep Yourself Alive
«Keep Yourself Alive» var det britiske rockebandet Queens første hit. Den var sang nummer én på bandets første plate, Queen. Den er også inkludert på Queens plate med deres største rockesanger, Queen Rocks. Nummeret er skrevet av Brian May, og det ble sluppet som bandets første singel sammen med «Son and Daughter» fra samme plate. Debutplaten klatret til nummer 24 på listene i Storbritannia, og ble på den plassen i 18 uker. Singelen nådde ikke opp på noen lister, men hjalp til å skaffe Queen et stort antall fans i Japan.
Sangen skrives
Brian May skrev sangen etter at bandet hadde blitt startet, men før John Deacon ble med (dette er kjent takket være Barry Mitchell, en tidligere bassist). Etter hva May fortalte i et radioprogram om albumet Queen ga ut i 1977, News of the World, hadde han skrevet teksten som fra hans side var ment å være rappkjeftet og ironisk, men tekstens betydning ble helt forandret da Freddie Mercury sang den.
Enkelte fans og Queen-forskere mener at Mercury kan ha hjulpet til med kå komponere sangen fordi, som tidligere bassister og bandet selv forteller, de på den tiden samarbeidet mer før de gikk i studio for å spille inn og Mercury var som regel den som fikk viljen sin med hensyn til meninger om strukturer i musikken. Det er godt mulig at han bidro med ideer, som for eksempel til måten det moduleres på i sangen (modulasjonen er nærmere hans stil enn Mays), men til syvende og sist betyr dette at Mercury var mer en medearrangør enn en av tekstforfatterne eller komponistene (som George Martin for sangene til The Beatles).
Liveopptredener
Det unge bandet føyde «Keep Yourself Alive» til sangene de brukte ved opptredener. Mercurys kommentar var at sangen var «en meget god måte å vise mennesker hva Queen var verd på den tiden». Sangen har en tromme-solo av Roger Taylor og dessuten synger / snakker han en linje i den.
Bandet spilte «Keep Yourself Alive» under opptredener frem til tidlig i 1980-årene. Under turneene i 1980 og 1981 bestod introen av en improvisert jamsession fulgt av en trommesolo før den gled over i Taylors paukesolo fulgt av Mays echo-plexede gitarsolo. Deretter gikk musikken over i «Brighton Rockfinalen», et tromme- og gitarklimaks eller en medley av temaer fra «Flash Gordon» («Battle Theme»/«Flash's Theme»/«The Hero»). Først under The Worksturneen i 1984 ble den igjen spilt, og da som en del av en medley av gamle sanger sammen med «Somebody to Love», «Killer Queen», «Seven Seas of Rhye» og «Liar». En kanttegning er at Mercury på konserter ofte sang «all you people keep yourself alive» (som synges kun to ganger i studioversjonen) istedenfor «it'll take you all your time and a money honey you'll survive» som gjentas flere ganger.
Opptak
Den første versjonen ble innspilt sommeren 1971 i De Lane Lea Studios. Louie Austin produserte den, og introen ble spilt på Brian Mays Hairfred akustiske gitar. Alle sangens ulike deler var allerede tatt opp, som for eksempel vokaldelen med vekselsang der Roger Taylor sang en tekstlinje mens Freddie Mercury svarte, og versene som Mercury sang. Denne demoversjonen er Brian Mays favorittopptak av sangen.
Deretter prøved bandet flere ganger å få til et opptak som var like bra da de skulle gjøre de «ekte» opptakene i Trident Studios. Opptaket som Mike Stone mikset var det eneste som bandet syntes var akseptabelt, og var det som ble sluppet på single. I opptaket synger Freddie Mercury alle harmoni-vokalpartiene i koret (tatt opp på flere spor) og Brian May synger «two steps nearer to my grave» i stedet for Mercury (som gjorde det live og i tidligere versjoner av sangen). I dette opptaket brukes ikke akustisk gitar, EMI Music Publishings Off the Record bladmusikk viser minst syv partier for elektrisk gitar. Et av disse bruker en fremtredende faseringseffekt.
I populærkulturen
Det finnes to sanger til med nesten identiske titler, «Keep Yourself Alive I» og «Keep Yourself Alive II». Disse er kjenningsmelodien til hovedpersonen Sol Badguy i videospillserien Guilty Gear. I serien gjøres det også kjent at Queen er hans favorittband.
English guitar
Instrumentet har en pæreformet kropp, flat bunn og forholdsvis kort hals, og var vanligvis utstyrt med seks strengekor i standardstemmingen ''c, e, gg, c'c', e'e', g'g'. '' Den åpne stemmingen i en c-dur-akkord gjør instrumentet lett å spille på for nybegynnere.
English guitar var populær mange steder i Europa i tida rundt 1750 til 1850, spesielt i høyere sosiale sirkler. Det ble skrevet en mengde musikk for instrumentet fra midten av 1700-tallet. Ofte angir tittelsida bare guitar eller guittar, noe som ikke alltid gjør det lett å skille materialet fra musikk for spansk gitar. Andre navn er cetra, kitara i England, cistre eller guittare angloise i Frankrike og cetra i Italia. Instrumentet var også kjent i Norge hvor det trolig ble kalt guitarre. Det er bevart flere eksemplarer i norske museer, bl.a. på Norsk Folkemuseum.
Navnet «english guitar» ble tatt i bruk ganske seint, først i Frankrike rundt 1770 med "guitare angloise" til forskjell fra "guitare espagnole". Rundt 1800 begynte navnet å bli vanlig også andre steder, da behovet for å skille engelsk «gitar» fra spansk gitar ble nødvendig.
El Paso County (Colorado)
El Paso County er et fylke i den amerikanske delstaten Colorado. Det ligger i de sentrale delene av staten og det grenser mot Douglas County i nord, Elbert County i nord og øst, Lincoln County i øst, Crowley County i sørøst, Pueblo County i sør og mot Fremont County og Teller County i vest.
El Paso Countys totale areal er 5,515.54 km² hvorav 8,06 km² er vann. I 2000 hadde fylket 516,929 innbyggere og administrasjonssenteret ligger i byen Colorado Springs som også er fylkets største by.
Fylket ble grunnlagt i 1861 og er et av de opprinnelig sytten fylkene i Colorado. Det fått sitt navn etter det spanske ordet for passet som sikter til passet Ute, vest for Colorado Springs.
Eugene Carson Blake
Eugene Carson Blake (født 7. november 1906 i St. Louis, død 31. juli 1985 i Stamford) var en amerikansk protestantisk kirkeleder på 1950- og 60-tallet. Han var president i National Council of Churches i USA fra 1954 til 57 og generalsekretær i Kirkenes verdensråd fra 1966 til 1974.
En preken av Blake blir regent som starten på det som 40 år senere endte i den økumeniske uttalelsen Consultation on Church Union, en uttalelse som søkte å samle ti ulike protestantiske kirkesamfunn i USA.
Han er gravlagt på Long Ridge Union Cemetery i Stamford.
Pernille Rygg
Pernille A. Rønneberg Rygg (født 10. juni 1963 i Oslo) er en norsk forfatter og oversetter.
Rygg debuterte i 1995 med kriminalromanen Sommerfugleffekten, som ble oversatt til en rekke språk. Oppfølgeren Det gyldne snitt fra 2000 ble nominert til Brageprisen i klassen Skjønnlitteratur for voksne.
Familie
Pernille Rygg er datter av Maja Lise Rønneberg og Arne Rygg og datterdatter av teatersjef og dramaturg Anton Rønneberg.
Hun er gift med Christine Koht.
Zebastian Modin
Zebastian Tintin Modin (født 20. juni 1994) er en svensk handikappidrettsutøver som konkurrerer i langrenn og skiskyting, og representerer Östersunds Skidlöparklubb. Han er blind, og konkurrerer i klassen B1.
Apollo-Sojuz
Apollo-Sojuz, engelsk Apollo–Soyuz Test Project, russisk: Экспериментальный полёт «Союз» — «Аполлон» (Eksperimantalniy polyot Soyuz-Apollon), var en romferd som ble skutt opp i juli 1975.
Romferden var den siste Apollo-romferden, og den var den første felles amerikanske og sovjetiske romferden. En Apollokapsel skulle dokke med en Sojuzkapsel i verdensrommet. Apollokapselen ble fløyet av Tom Stafford, Vance Brand og Deke Slayton, som hadde sin eneste romferd med Apollo-Sojuz. Stafford hadde allerede vært tre ganger ute i verdensrommet. Slayton var på denne tiden den eldste personen som hadde vært ute i verdensrommet.
Zebastian Modin
Sesongen 2009/10
Modin representerte Sverige i de paralympiske vinterlekene 2010 i Vancouver, 15 år gammel, og var vinterlekenes yngste utøver. Dette var hans første paralympiske vinterleker, og han var kvalifisert i både langrenn og skiskyting for synshemmede. I langrenn tok han bronse på sprinten, bak Brian McKeever og Nikolaj Polukhin, sammen med sin ledsager Albin Ackerot. På 20 km fristil kom han på 11.-plass, og på 10 km klassisk kom han på niendeplass. I skiskyting skulle han delta på 3 km jaktstart, men stilte ikke til start.
Han deltok også i Verdenscupen i paralangrenn 2009/10, der han bl.a. kom på niendeplass på sprinten den 28. januar, åttendeplass på 20 km den 6. februar,.
Sesongen 2010/11
Han deltok i VM i paralangrenn 2011 i Russland, og kom der på sjuendeplass på sprinten og ellevteplass på 10 km.
I Verdenscupen i paralangrenn 2010/11 vant han sprinten i åpningshelgen, som var 15. januar i Finland. Han kom på femteplass på jaktstarten. I den andre verdenscuprunden i Sverige fikk han en femte- og en sjetteplass.
Sesongen 2011/12
Modin kom på 10.-plass sammenlagt i Verdenscupen i paralangrenn 2011/12, i klassen for synshemmede, med 156 poeng.
Sesongen 2012/13
Han kom på andreplass sammenlagt i Verdenscupen i paralangrenn 2012/13, kun slått av Brian McKeever.
Under VM i paralangrenn 2013 kom han på andreplass på sprinten, bak McKeever. I tillegg kom han på fjerdeplass på 10 km, åttendeplass på 20 km, og deltok også på Sveriges stafettlag som kom på fjerdeplass på 4 x 2,5 km stafett. Han deltok i VM i paraskiskyting 2013, og kom der på 13.-plass på 7,5 km sprint.
Sesongen 2013/14
Han kom på åttendeplass i Verdenscupen i paralangrenn 2013/14, med 249 poeng. Stanislav Tsjokhlajev fra Russland vant verdenscupen for synshemmede denne sesongen.
Sesongen 2014/15
Modin kom på 14.-plass i Verdenscupen i paralangrenn 2014/15, med 131 poeng. Under VM i paralangrenn 2015 kom han på femteplass på sprinten og sjuendeplass på 10 km, og under VM i paraskiskyting 2015 deltok han på 7,5 km sprint, men fullførte ikke.
Sesongen 2015/16
Han deltok i Verdenscupen i paralangrenn 2015/16, og kom på delt 25.-plass denne sesongen.
Sesongen 2016/17
Etter to sesonger preget av skader, der han ikke kunne konkurrere fullt ut, gjorde han «comeback» i sesongen 2016/17, og kunne konkurrere for fullt. Han vant Verdenscupen i paralangrenn 2016/17, for første gang i sin karriere, og slo Thomas Clarioin fra Frankrike med nesten 100 poeng.
Han vant sprinten under VM i paralangrenn 2017, og fikk sølv på 20 km og 4 x 2,5 km mixstafett. På 10 km kom han på fjerdeplass. Han deltok også i VM i paraskiskyting 2017, der han kom på niendeplass på 12,5 km mellomdistanse og ellevteplass på 7,5 km sprint.
Rotsethorntunnelen
Rotsethorntunnelen er en tunnel på Europavei 39 i Volda kommune i Møre og Romsdal. Tunnelen går gjennom Rotsethornet mellom Volda og Løviknes, på nordøstsiden av Voldsfjorden. Tunnelen avløste i to etapper et svært rasfarlig veiparti. Opprinnelig gikk Rotsethorntunnelen til Greifsneset og var 2 176 meter lang. Den ble åpnet 19. juni 1999 og var da en del av riksvei 651. 5. desember 2002 begynte arbeidet med å forlenge tunnelen til Løviknes. Tunnelen er i dag 3 962 meter lang, og den ble nyåpnet 28. mai 2004. Skolebusser fikk imidlertid tillatelse til å kjøre gjennom den nye, uferdige tunneldelen allerede fra januar 2004. Tunnelåpningen på Greifsneset er beholdt som en arm av Rotsethorntunnelen og E39.
Huabei
Huabei (kinesisk forkortelse; forenklet kinesisk: 华北; tradisjonell kinesisk: 華北; pinyin: Huáběi) er en kinesisk betegnelse for de følgende nordlige administrasjonsenheter på provinsnivå i Kina:
Dette er den region som kunne oversettes som Nord-Kina, skjønt i det meste av Kinas historie ville dette være noe misvisende. Det klassiske Nordkina ville riktignok i høy grad overlappe det moderne Huabei, men ville for eksempel ikke strekke seg like langt vestover og nordover (ytterflankene av den moderne autonome region Indre Mongolia ville før vært å betrakte som tilhørende Vestkina henholdsvis Mandsjuria), og avgrensningen mot sør ville ha vært noe annerledes (nærmere eller mer sammenfallende med Guleelvens midtre og nedre løp).
John Damberg
John Michael Damberg (født 12. februar 1958 i Bramming i Sønderjylland) er en dansk politimann og lokalpolitiker.
Han er oppvokst ved Løgumkloster i Sønderjylland. Han tjenestegjorde i Den Kongelige Livgarde, deretter i Jyske Telegrafregiment i Tønder, før han tok politiutdannelse. Den 1. september 1983 ble han ansatt som politibetjent i Klaksvík på Færøyene. Han bosatte seg på Haraldssund. I oktober 2012 ble han ansatt som politibetjent på Samsø i Danmark. Han har også tjenestegjort i FNs fredsbevarende styrker i Jugoslavia og Midtøsten.
Han har også vært tillitsmann i Socialdemokratiets kommuneforening på Samsø.
Ripsslekta
Ripsslekta (Ribes) er en slekt av busker. Den regnes vanligvis som den eneste slekta i ripsfamilien, men enkelte botanikere skiller stikkelsbær og noen andre arter med torner ut i en egen slekt, Grossularia.
Ripsslekta omfatter omtrent 150 arter og er utbredt i de tempererte strøkene på den nordlige halvkule og i Andesfjellene. I Norge vokser alperips, solbær og villrips naturlig, mens hagerips og stikkelsbær er innført og naturalisert for lenge siden. Noen andre hagearter blir av og til forvillet.
De mest kjente medlemmene av slekten dyrkes på grunn av bærene: hagerips, som har hvite eller røde bær, solbær og stikkelsbær. Alperips er en nøysom hekkplante, mens blodrips og gullrips dyrkes for de vakre blomstene.
Artene i ripsslekta er mellomvert for den parasittiske soppen solbærfiltrust. Amerikanske furuarter har liten motstandskraft mot denne soppen, og USA hadde 1912–1966 strenge føderale begrensninger på import og dyrking av Ribes-arter. I noen delstater er det fortsatt forbudt å dyrke solbær. Disse restriksjonene har begrenset kommersiell dyrking av rips og solbær i USA.
Tamna
Tamna var et kongedømme på øya Jeju inntil det ble innlemmet i Korea under Kongedømmet Joseon i 1404. Kongedømmet blir også referert til som Takra (탁라), Seomna (섭나) og Tammora (탐모라). Alle navnene betyr «øynasjonen».
Det eksisterer ingen historiske kilder som refererer til etableringen av eller den tidligste historien til Tamna.
Ifølge myten (Samseonghyeol) var Jeju ikke befolket før tre regigiøse menn (Ko (고), Yang (양) og Bu (부)) dukket opp fra hull i bakken ved Moheunghyeol, nå lokalisert ved Hallafjellets nordlige fot.
Arkeologiske bevis indikerer at Tamnas befolkning drev handel med Han-dynastiet i Kina og Yayoi i Japan, så vel som med Fastlands-Korea like etter år 0. Den første historiske referansen til kongedømmet kommer på 200-tallet, i en tekst fra den kinesiske de tre rikers tid, kalt for Sanguozhi. Sanguozhi forteller om merkelige mennesker som lever på en øy nær Korea, som kalles for Juho (州胡, direkte oversatt «øybarbarer»). Disse menneskene med eget språk og kultur engasjerte seg i handel med Mahan på fastlandet. Det er imidlertid ikke klart om Juho og Tamna er det samme, og spørsmålet er omdiskutert og kritisert av blant annet nordkoreanske Yi Jirin (이지린), som mener Joho var en liten øy i Gulehavet. Tamna ville blitt stavet Danluo (Klassisk kinesisk: 耽羅國; forenklet kinesisk: 耽罗国; Pīnyīn: Danluoguo; Wade-Giles: Tanluokuo) på kinesisk.